Doch chum händ mir eus uf de 1. Blick ineand verknallt, muess dRahel am nächste Tag is Osterlager vom Kunstrad. (glaube all wo i dem Lager gsi sind möged sich no erinnere, was da i de Rahel abgange isch) Langi Täg für Frischverliebti,  uf em Heiwäg vom Lager, hät doch sMami vo de Rahel sie müesse i de "Instustrie" in Pfäffike ablade, damit mir no chli Ziit händ zäme chönne verbringe. Was mer erst viel später erfahre händ, dass sMami vo de Rahel das gar nöd gern gmacht hät, hät sie doch de Rolf gar nonig kännt.